ניוז חיפה והקריות » שמעת מה שמעתי? להיטי קיץ 2016 שבאים עליכם לטובה
עדי לרנר פורסם ב: 22/06/16 , 4:34 מייל לכתב
ליאור נרקיס – אש
אלבום מספר 15. חזרו על המשפט הזה שוב – אלבום מספר 15 לליאור נרקיס, וכל זה כשהוא עוד לא בן 40 (חכו לנובמבר כדי לשלוח לו ברכות). החולוני, שהחל בכלל בז'אנר הטורקי (הקרוי גם מוזיקת דיכאון לכל חובבי הקסטות בתחנה המרכזית הישנה בתל אביב) עם השירים "כמו פרפר" ו"ילדונת" וקולגות שפחות מוכרים לציבור הרחב כמו תמיר גל וליאת בנאי, החליט "להקליל" את המוזיקה שלו ופרץ ללב המיינסטרים עם "לכל אחד יש" שביצע עם שלומי שבת. מאז עלה וירד, אך לאורך כל הדרך הוכיח כי יש לו את האוזן ללהיטים. "ערב טוב לך", "המלכה שלי", "מתוקה", "קפה או סרט", "שגעת" והדואט עם עומר אדם "מהפכה של שמחה" – אלו רק חלק מרשימה לא קצרה כלל של שירים שפגעו בול בפוני. כעת מוציא נרקיס את "אש", מתוך האלבום שיצא לו לאחרונה "עשינו היסטוריה". התחלה מאופקת, עלייה בקצב לקראת הפזמון בסגנון טראנס ולא מעט "ניצבים ווקאליים" שנותנים תחושה של הופעה חיה (מוטיב שחוזר לאחרונה בלא מעט שירים בז'אנר). בשורה התחתונה – שיר מועדונים/חתונות קלאסי, במובן החיובי של המילה. רק אל תפספסו באמצע השיר את הגרסה של נרקיס ל"אני באתי עולה חדש".
https://www.youtube.com/watch?v=r9O_89QN6P0
ליאור נרקיס. אל תפספסו באמצע השיר את הגרסה של נרקיס ל"אני באתי עולה חדש". צילום: משה נחמוביץ'
מה עוד לא נאמר על הצמד סטטיק ובן אל תבורי (ובל נשכח את ג'ורדי שהגזים). מאות אלפי צפיות ביוטיוב, כמעט 70 הופעות רק בחודש האחרון וכל ההיסטריה בעצם על 4 שירים וחצי. "דובי גל", "כביש החוף", "ברבי" ו"בא לה לרקוד" הפכו בשנה האחרונה להמנוני נוער. בעצם, כבר לא צריך להתבייש להגיד שגם המבוגרים יותר שומעים את הצמד שבא לעשות שמח – ומצליח ללא היכר. כעת מגיע גם "סלסולים" שמבחינת הליריקה אפשר להשוות אותו ללהיט נוסף שפרץ השנה – החיים שלנו תותים של חנן בן ארי. המסר – במקום להתבאס רק לשמוח יש. מבחינה מוזיקלית החלוקה נותרת בעינה: בן אל על הצד המסלסל (הפעם קצת יותר מהשירים הקודמים), סטטיק על הצד של ההיפ הופ והתוצאה – עוד להיט קיץ קליל שכנראה כבר מגיע לצמד בקלילות. בקרוב, אם לא כבר, בנגן המוזיקה שלכם.
פאר טסי ועדן בן זקן – כל העיר שלנו
עם הצלחה לא מתווכחים. ככה חונכתי, ככה הפנמתי. או אם ניקח את המשפט בצורה גששית: אם כולם אומרים – סימן שזה נכון. פאר טסי, האיש ודרך השלום (למרות שבעיניי "דינה דינה" הוא ה-שיר החזק שלו) ומלכת השושנים עדן בן זקן החליטו לשלב כוחות ולהוציא שיר ביחד. כשחושבים על זה, מה יכול להשתבש. אם אייל גולן ושרית חדד, מלכי הפופ הים תיכוני יכלו להתאחד, למה שלא יעשו זאת גם הנסיכים? מכיוון שמדובר בחיבור חד פעמי ולא באלבום שלם – ניכר שניסו להכניס כמה שיותר מוטיבים כדי לא לפספס. ההתחלה האירית (מישהו אמר משה פרץ ועומר אדם?), אפקט החבר'ה ששרים מאחור (ע"ע הביקורת על ליאור נרקיס), רפרור ללהיט הרשת "שבת היום", מקצב דאנסי שמתחלף עם דרבוקות ובל נשכח את כלי המיתר ברקע. ישנה אפילו התייחסות לגדול מכולם – אייר ג'ורדן בצורת I believe I can fly. אני אישית הייתי מפחית קצת מהעומס, אבל מצד אחר – עם הצלחה לא מתווכחים, וזה שיר שיצליח.
https://www.youtube.com/watch?v=mcj0EXKswhc
טסי ובן זקן. יכר שניסו להכניס כמה שיותר מוטיבים כדי לא לפספס. צילום: סטודיו דורון עדות
אליעד מלכי – שה
אם אתם נמנים על מאזיני תוכנית הרדיו של שרון טייכר וערן זרחוביץ' – אין כל צורך להציג את אליעד מלכי. הבחור, שזכה מהם לקידום מסיבי בתדירות שבועית, כולל הופעה בתוכנית הסיום, הוכיח כי פופ לא צריך תמיד לקחת את עצמו ברצינות. "סקסי טיים" ו"מאמי סונג" הפכו ללהיטים בזכות הצמד, שמאז כבר עבר למושאי הערצה חדשים (יוטיוב: במכולת). אם תחצו את גבולות השמע ותצפו בקליפים שלו – המשפט האחרון יהפוך אף ליותר בוטה, כשמלכי פשוט מתנהג ככוכב אמריקאי בלב הלבנט. בחורות, ים ולא מעט גלאם. אגב, מלכי לגמרי בתוך הדמות. יש שיצחקו, יש שיעשו פרודיה מהנושא. למלכי זה לא אכפת בדרכו להפוך לכוכב רשת (חפשו אותו ב"צפויים"). הסינגל האחרון דווקא נוגע בנושא רציני – מלכי סולק מהמכללה בה למד בשל התנהלותו וכעת, רק לפני שהוא מגיש בג"ץ בנושא (אמיתי), הוא מגיש שיר שמציג את המחאות החברתיות השונות כגון מחאת הדיור, השחיתות במשטרה וניצולי השואה, ובאותה נשימה את זו שלו מול מערכת החינוך והתקשורת שלא נותנת לו את הבמה הראויה לטענתו. "אני רוצה לחנך את הדור, להוציא אותם מחושך לאור", טוען מלכי, וממשיך: "אני שונה, לא אשתנה". ואולי בעצם עדיף כך. מי שרוצה להקשיב – מתוכנן סבב הופעות בקיץ. מי שרוצה ללעוג ולהתעלם – שה, שקט בבקשה.
https://www.youtube.com/watch?v=vMlm9H5Akr0
איזי – מציאות אחרת
איזי, ארז שרון אם אתם מתעקשים על השם המקורי, הוא בעצם "היהודים" של גרסת ההיפ הופ כשסלל את דרכו, לאט ובהתמדה, במשך שנים אל לב המיינסטרים בלי שום עזרה מתחנות הרדיו. יוטיוב, פייסבוק ושאר הרשתות החברתיות היו הכלי, הקהל הצטבר לו לאיטו עד שהפך את איזי לכוכב נוער. ההתחלה הייתה בכלל בהרכב ההומוריסטי "התיירים" עם די ג'יי PM אבל בהמשך כבר יצא עם חומרים משלו, שני אלבומים ולהיטים כמו "כולי בהיי", "כלבויניקית" והשיר עם השם הקליט "?". איזי לא שכח מעולם איך הגיע לאן שהגיע, והשיר הנוכחי מספר על נער בן 18.5 בשם נהוראי שפגש במהלך סיבוביו במחלקות הילדים השונות. הסגנון של איזי, כמו של לא מעט מהז'אנר בתקופה האחרונה הוא פחות רועש ויותר מהורהר. בשיר עצמו, מלבד השפעות רגאיי שמזכירות שילוב בין מוש בן ארי ל"התקווה 6" ניתן למצוא אפילו מקצב סמי-מזרחי והמסר, כפי שנאמר בפזמון – כנראה שרק המוזיקה נשארת.
https://www.youtube.com/watch?v=JK4s_mZ9uic
סטטיק ותבורי. "סלסולים" מזכיר את "החיים שלנו תותים". צילום: משה נחומוביץ'
מרוב כותרות לא מוסיקליות של אחינועם ניני, כבר שכחנו שהיא זמרת מצוינת. אחת הבודדות המעזות, שהצליחו גם מעבר לים והפייבוריטית של האפיפיור. ניני, שחוגגת בימים אלה 47, החייתה לא מעט טקסטים של טובי משוררנו (סלחנו לה ולמירה עוואד על המעידה האירוויזיונית) וככל שזה שנוגע למוסיקה – עשתה עבודה לא רעה בכלל. ואף מילה על א"ז. אחת המשוררות שבהן הרבתה לעסוק, לאה גולדברג, תרמה לה גם את הטקסט הבא. מזל טוב נועה.
https://www.youtube.com/watch?v=lb64ufVIYCc